Jakubovo námestie

Jakubovo námestie v Bratislave sa nachádza v mestskej časti Staré Mesto a nazvané bolo na počesť bratislavského richtára Jakuba.

Obytné domy sa na námestí stavali až koncom 19. storočia, dovtedy tam boli len sady a záhrady. V centre námestia je park, súčasťou ktorého je detské ihrisko s preliezačkami a šmykľavkami, tie vo svojich knihách spomína známy bratislavský rodák Július Satinský.

Námestie obklopuje od východu Lazaretská ulica, od západu Klemensova, z juhu Dostojevského rad a zo severu Gajova ulica.

Dom obsahujúci adresy Jakubovo námestie 1, 2 a 3 je súčasťou aj Klemensovej ulice s číslami 11 a 13.

Iniciatíva Zdravé záhrady a Permakultúra SK organizujú dobrovoľnícky projekt na premenu ošumelého námestia v Bratislave na živú záhradu.

Začiatkom roka 2017 plánuje vedenie Starého Mesta iniciovať diskusiu ako najlepšie revitalizovať park a okolité komunikácie.

Inštitúcie

Jakubovo námestie 5 

rehoľný dom, dnes Centrum Salvator, je na zozname kultúrnych pamiatok v okrese Bratislava I
Sídli tu Kongregácia sestier Najsvätejšieho Spasiteľa, slovenská provincia pod ktorú patria aj pobočky v Česku a Maďarsku. Je to rehoľný rád, na Slovensku pôsobí od roku 1896, ďalšie krajiny pôsobenia sú Angola, Argentína, Bolívia, Francúzsko, Holandsko, India, Kamerun, Nemecko, Portugalsko a Rakúsko.

Jakubovo námestie 6 
Kaplnka sv. Terézie z Avily

Jakubovo námestie 7 
bytový dom

Jakubovo námestie 12 
Agentúra Rock Pop Bratislava založená v roku 1994, ktorá na Slovensku organizovala koncerty muzikantov ako Boy George, Chuck Berry, Peter Gabriel, Status Quo atď. a v súčasnosti organizuje Bratislavské jazzové dni.
od roku 2001 tu sídli Štúdio 12 na prezentáciu novej slovenskej a svetovej drámy z iniciatívy Divadelného ústavu, štátnej príspevkovej organizácie Ministerstva kultúry Slovenskej republiky.
Slovenské centrum dizajnu, je tu galéria, knižnica a múzemu

Jakubovo námestie 14 
Asociácia slovenských kúpeľov

Dopravné spojenie

Ulice v okolí 
Dobrovičova ulica
Dostojevského rad
Gajova ulica
Grösslingová ulica
Klemensova ulica
Lazaretská ulica

Referencie 

Námestia v Starom Meste v Bratislave